BirdLife Malta

BirdLife Malta Maltako mugimendu ekologista handiena da. Erakundearen helburua da «hegazti basatien, habitat naturalaren eta bioaniztasunaren babesa lortzea».

BirdLife Malta Maltako lehen ingurumen GKEa ere bada. 1962ko urtarrilean sortu zen, eta, orduan, MOS (Malta Ornithological Society) izenarekin ezagutzen zen. Hasieran, gehiago zen ikasketa taldea, baina laster konturatu zen hegazti basatiak babesa behar zutela. Gaur egun, Birdlife Maltak hegaztien populazioak babesteko lan egiten du.

Malta Mediterraneoko uharte-estatu txiki eta oso jendetsua da, benetako eremu basatirik gabe. Maltako hegaztientzako mehatxurik handienak dira: habitataren suntsipena (adibidez, errepide berriak, eraikinen garapena, hotelak, golf zelaiak), asaldurak eta jazarpen zuzena (ehiza, tranpak). Malta «Europako hegaztientzako lekurik basatiena» dela esan izan daJonathan Franzen, “Emptying the Skies,” The New Yorker, July 26, 2010, p. 48.

BirdLife Maltak hainbat metodo erabiltzen ditu hegaztiak babesteko. Bere metodoen artean nagusienak dira hezkuntza (batez ere eskoletako kanpainen, argitalpenen, komunikabideen eta kide gazteen atal aktibo baten bidez); bi hezegune natura-erreserba kudeatzea (Għadira eta Is-Simar hain zuzen ere); agintariei hegaztien babeserako legeria hobea lortzeko presioa egitea; poliziari laguntzea legea betearazteko; degradatutako habitata berreskuratzea eta hobetzea, eta hegaztiei eta haien habitatari buruzko ikerketak egitea babesteko eremu gehiago identifikatzeko.

BirdLife Maltak hainbat buletin eta aldizkari argitaratzen ditu bere kideentzat, eta historia naturalari buruzko liburuak argitaratzen ditu. Bere azken liburua Nature in Gozo (2007) da.

BirdLife Malta erakunde guztiz boluntarioa da, eta harpidetza eta dohaintzen menpe dago. Gaur egun, 3000 kide inguruk osatzen dute.

BirdLife Malta BirdLife International-en bazkide da, 100 herrialde eta lurraldetako ingurumen-erakundeen sare global bat.

Erreferentziak

Kanpo estekak

Kategoria:Biologia-elkarteak
Kategoria:Maltako ingurumena